joelniklaus/EU_Wikipedias huggingface dataset:
Σίλια Κριθαριώτη

Η Σήλια Κριθαριώτη είναι Ελληνίδα σχεδιάστρια μόδας. Είναι η ιδιοκτήτρια του παλαιότερου ελληνικού οίκου μόδας, που ιδρύθηκε το 1906.

Προσωπική ζωή 
Είναι παντρεμένη με τον εφοπλιστή Νικόλαο Τσάκο και έχουν μαζί τρία παιδιά: Τον Παναγιώτη (γενν. 2002) και τις δίδυμες Ειρήνη και Ελισάβετ (γενν. 2006).

Καριέρα 
Η Κριθαριώτη έχει αναφερθεί στο βρετανικό περιοδικό Vanity Fair ως εξής: "Όμορφα γυναικεία και στολισμένα σκευάσματα από αυτό το σχεδιαστή προς τα αστέρια". Οι πελάτες της περιλαμβάνουν τις Τζένιφερ Λόπεζ, Lady Gaga, Πόλα Πάτον, Κιμ Καρντάσιαν, Κέλι Ράδερφορντ, Μιράντα Λάμπερτ, Σαμάνθα Μπαρκς, Μαρία Μενούνος, Τζουλιάνα Ράντσιτς, Τζέμα Άρτερτον. Η Γκουίνεθ Πάλτροου φωτογραφήθηκε για το Vogue Mexico στην Celia Kritharioti Haute Couture.

Η Νατάλια Βοντιανόβα, η Ναόμι Κάμπελ, η Ιμάν, η Ζιζέλ Μπούντχεν, η Λετίσια Κάστα, η Κλόντια Σίφερ, η Ελ Μάκφερσον και η Καρολίνα Κούρκοβα είναι κορυφαία μοντέλα που έχουν συνεργαστεί μαζί της. Διορίστηκε να σχεδιάσει τις "προσωπικές στολές των Ολυμπιακών Αερογραμμών". Η Κριθαριώτη σχεδίασε τα κοστούμια των μπαλέτων "Ρωμαίος και Ιουλιέτα" και "Λίμνη των Κύκνων" της Εθνικής Λυρικής Σκηνής στην Αθήνα.

Η Κριθαριώτη παρουσιάζει συλλογή Haute Couture (σε ετήσια βάση), μια Νυφική Συλλογή (σε ετήσια βάση), τη συλλογή 5226 Prêt-à-Porter (δύο φορές ετησίως) και τη συλλογή 5226 Princess για παιδιά (δύο φορές ετησίως). Σχεδιάζει επίσης γυαλιά ηλίου, κοσμήματα και αξεσουάρ.

Παραπομπές

Πηγές 
 
 
 
 
 

Έλληνες σχεδιαστές μόδας
Σάμιουελ Γκόλντγουιν

Ο Σάμιουελ Γκόλντγουϊν (Samuel Goldwyn, γεννημένος Szmuel Gelbfisz, γνωστός και σαν Samuel Goldfish, Βαρσοβία, Βασίλειο της Πολωνίας, Ρωσική Αυτοκρατορία, Ιούλιος 1879 – Λος Άντζελες, Καλιφόρνια, ΗΠΑ, 31 Ιανουαρίου 1974) ήταν Αμερικανό-Πολωνός κινηματογραφικός παραγωγός. Ήταν ο δημιουργός πολλών κινηματογραφικών εταιρειών (στούντιο) στις Ηνωμένες Πολιτείες (Χόλιγουντ) Τιμήθηκε με το βραβείο «Χρυσού Σκούφου» Cecil B. DeMille (1973),  με το βραβείο εις μνήμη Irving G. Thalberg (1947) και ακόμη με το βραβείο Jean Hersholt Humanitarian (1958) .

Παραπομπές

Αμερικανοί παραγωγοί ταινιών
Βεατρίκη Σαρρή

Η Βεατρίκη Σαρρή (γεννημένη την 1η Ιανουαρίου 1998) είναι Ελληνίδα ποδοσφαιρίστρια, η οποία αγωνίζεται ως επιθετικός.

Σταδιοδρομία σε συλλόγους 
Έπαιξε για τη Λίντς Γιουνάϊτεντ το 2017. 

Μετακόμισε στη Fylde Ladies, αγωνιζόμενη για το σύλλογο του Lancashire κατά τη διάρκεια της σεζόν 2017-18. Τον Σεπτέμβριο του 2017, υπέστη έναν τραυματισμό σε ένα παιχνίδι εναντίον της Guisley Vixens και χρειάστηκε νοσοκομειακή περίθαλψη.  

Στις 3 Ιανουαρίου 2019, υπέγραψε συμβόλαιο με τη Sheffield United W.F.C.

Διεθνής σταδιοδρομία 
Είναι διεθνής με την Εθνική Ελλάδας.

Παραπομπές

Εξωτερικοί σύνδεσμοι 

   
Προφίλ στο Instagram

Ελληνίδες ποδοσφαιρίστριες
Βρύση (αποσαφήνιση)

Ο όρος βρύση μπορεί να αναφέρεται:

 Στη βρύση, κτίσμα ή πρόχειρη κατασκευή με ή χωρίς κρουνό από το οποίο τρέχει πόσιμο, συνήθως, νερό.
 Στη βρύση (εξάρτημα), τύπος βαλβίδας που ρυθμίζει την ροή υγρού ή αερίου.

αλλά και στα παρακάτω τοπωνύμια:

 Στη Βρύση Έβρου, οικισμός του δήμου Διδυμοτείχου.
 Στη Βρύση Ευβοίας, οικισμός του δήμου Κύμης - Αλιβερίου.
 Στη Βρύση Θεσπρωτίας, οικισμός του δήμου Ηγουμενίτσας.
 Στη Βρύση Καβάλας, οικισμός του δήμου Παγγαίου.

Δείτε επίσης 

Βρύσες (αποσαφήνιση)
Δούκα Βρύση Αργολίδας
Καλή Βρύση Δράμας
Κρύα Βρύση (αποσαφήνιση)
Κυράς Βρύση Κορινθίας
Μεγάλη Βρύση (αποσαφήνιση) 
Παλαιά Βρύση Μεσσηνίας
Σάπια Βρύση Αχαΐας
Χίλια Βρύση Νάξου

Αποσαφηνίσεις ελληνικών τοπωνυμίων
Αριστοτέλης Καρασαλίδης

Ο Αριστοτέλης Καρασαλίδης (Θεσσαλονίκη, 3 Μαΐου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός για τον Πανσερραϊκό.

Σταδιοδρομία σε συλλόγους 
Ξεκίνησε τη σταδιοδρομία του στις ακαδημίες του ΠΑΟΚ το 2008. Υπέγραψε τριετές συμβόλαιο με την πρώτη ομάδα το 2010, αλλά αργότερα αποδεσμεύτηκε και υπέγραψε στον Πανσερραϊκό το 2011. 

Το 2013 αποχώρησε από τον Πανσερραϊκό και αγωνίστηκε, κατά σειρά, στους Άρη, Πανηλειακό, Νίκη Βόλου. 

Στις 26 Ιανουαρίου 2015, υπέγραψε στον Ηρακλή, όπου είχε 31 συμμετοχές και 1 γκολ. 

Την 1η Ιουλίου του 2016, υπέγραψε στη Ξάνθη, όπου είχε 20 συμμετοχές. 

Στις 12 Ιουλίου 2017, υπέγραψε συμβόλαιο με τον Ατρόμητο, μέχρι τον Ιούνιο του 2019. 

Στις 5 Ιουνίου 2019, η Ξάνθη ανακοίνωσε την απόκτηση του, επιστρέφοντας στο σύλλογο ύστερα από 2 σεζόν.

Στις 21 Αυγούστου 2020, ο Παναιτωλικός ανακοίνωσε την απόκτηση του.

Διεθνής σταδιοδρομία 
Έχει 2 συμμετοχές με την Εθνική Νέων.

Παραπομπές

Εξωτερικοί σύνδεσμοι 

 Προφίλ Scoresway 
 Myplayer.gr Προφίλ 

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ19
Ποδοσφαιριστές Πανσερραϊκού
Ποδοσφαιριστές Άρη Θεσσαλονίκης
Ποδοσφαιριστές Α.Ο. Πανηλειακού
Ποδοσφαιριστές Νίκης Βόλου
Ποδοσφαιριστές Ηρακλή Θεσσαλονίκης
Ποδοσφαιριστές Α.Ο. Ξάνθη
Ποδοσφαιριστές Ατρόμητου Αθηνών
Ποδοσφαιριστές Παναιτωλικού
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Χρυσοβαλάντης Κοζορώνης

Ο Χρυσοβαλάντης Κοζορώνης (γεννημένος στις 3 Αυγούστου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικό μέσος.

Σταδιοδρομία σε συλλόγους

Εργοτέλης 
Ξεκίνησε τη σταδιοδρομία του από τις ακαδημίες του Εργοτέλη και υπέγραψε το πρώτο του επαγγελματικό συμβόλαιο με το σύλλογο στις 24 Μαΐου 2012, όταν ο σύλλογος έπαιζε στη Β' Εθνική. Σημείωσε 2 γκολ σε 26 συμμετοχές στη σεζόν ανόδου της ομάδας του, η οποία τερμάτισε στη 2η θέση της βαθμολογίας. Συνολικά, κατά τη διάρκεια τριών σεζόν, είχε συνολικά 74 συμμετοχές σε όλες τις διοργανώσεις, σκοράροντας 4 γκολ. Στο τέλος της σεζόν 2014-15, ο Εργοτέλης υποβιβάστηκε από τη Σούπερλιγκ, με αποτέλεσμα να τερματίσει το συμβόλαιο του με την ομάδα και να υπογράψει με τον ΠΑΣ Γιάνινα.

ΠΑΣ Γιάννινα 
Το καλοκαίρι του 2015, υπέγραψε τριετές συμβόλαιο με τον ΠΑΣ Γιάννινα. Συνολικά, είχε 60 συμμετοχές πρωταθλήματος και σημείωσε 4 γκολ για την ομάδα.Επίσης, είχε 4 συμμετοχές στο Γιουρόπα Λιγκ 2016-17 και 8 στο Κύπελλο. Στις 19 Δεκεμβρίου 2017, αποδεσμεύτηκε από το συμβόλαιο του, μετά από εξωδικαστικό διακανονισμό.

Χάμιλτον Ακαντέμικαλ 
Στις 10 Ιανουαρίου 2018, υπέγραψε συμβόλαιο με τη Χάμιλτον Ακαντέμικαλ μέχρι το τέλος της σεζόν 2018-19.  

Στις 20 Μαρτίου 2018, αποδεσμεύτηκε από τη Χάμιλτον, χωρίς να έχει αγωνιστεί σε κάποιον αγώνα για το σύλλογο και έκανε μόνο μία εμφάνιση στον πάγκο

Επιστροφή στον Εργοτέλη 
Στις 13 Σεπτεμβρίου 2018, επέστρεψε στον πρώην σύλλογό του, Εργοτέλη, υπογράφοντας συμβόλαιο ενός έτους.

Πετρόλουλ Πλοϊέστι 
Στις 10 Ιανουαρίου 2019, η Πετρόλουλ Πλοϊέστι ανακοίνωσε την υπογραφή του 26χρονου αμυντικού μέσου μέχρι το καλοκαίρι του 2020.

Στατιστικά σταδιοδρομίας 

 Μέχρι τις 23 Δεκεμβρίου 2018

Παραπομπές

Εξωτερικοί σύνδεσμοι 

   

Έλληνες ποδοσφαιριστές
Μέσοι ποδοσφαιριστές
Ποδοσφαιριστές ΦΚ Πετρόλουλ Πλοϊέστι
Ποδοσφαιριστές Εργοτέλη
Ποδοσφαιριστές Χάμιλτον Ακαντέμικαλ ΦΚ
Ποδοσφαιριστές Π.Α.Σ. Γιάννινα
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Πρέμιερσιπ Σκωτίας
Έλληνες ποδοσφαιριστές στο εξωτερικό
Ποδοσφαιριστές Λεβαδειακού
Ποδοσφαιριστές Σούπερ Λιγκ 2 Ελλάδας
Ποδοσφαιριστές Λίγκα 2 (Ρουμανία)
Λεοζίνιο

Ο Λεάντρο Σάλες ντε Σαντάνα, ευρέως γνωστός ως Λεοζίνιο (γεννημένος στις 12 Δεκεμβρίου 1985 στο Σάο Λουίς), είναι Βραζιλιάνος ποδοσφαιριστής, ο οποίος αγωνίζεται ως μέσος.

Σταδιοδρομία 
Ένας επιθετικός μέσος με δημιουργικό ρόλο, ο οποίος μπορεί επίσης να παίξει στα πλάγια, ο Λεοζίνιο ξεκίνησε την επαγγελματική του σταδιοδρομία με τη Βραζιλιάνικη ομάδα Βάσκο ντα Γκάμα, αλλά δεν κατάφερε να πρωταγωνιστήσει. Συνέχισε τη σταδιοδρομία του επιστρέφοντας στη Σπορτ Ρεσίφε, από τις ακαδημίες της οποίας αναδείχθηκε. Μετά την ένταξή του στην Τρέζε, προέκυψε ενδιαφέρον για αυτόν από ευρωπαϊκές ομάδες.  

Το 2007, μετακινήθηκε στον πρωταθλητή Ολυμπιακό, όπου απέτυχε να κάνει έστω μια εμφάνιση για την ομάδα και κυρίως δινόταν ως δανεικός σε συλλόγους. Από τότε έχει παίξει για επτά διαφορετικούς συλλόγους, μεταξύ των οποίων η γερμανική  Μπράουνσβαϊγκ, οι ελληνικοί ΟΦΗ, Απόλλων Πόντου, Πανσερραϊκός, Καλλονή, Ηρακλής και η τουρκική Ντενίζλισπορ. 

Στις 27 Μαΐου 2017, υπέγραψε διετές συμβόλαιο με την ΑΕΛ. Στις 26 Νοεμβρίου 2017, σημείωσε το πρώτο του γκολ για την ομάδα, στην εκτός έδρας ήττα με 3-1 από τον Παναιτωλικό. Στις 21 Δεκεμβρίου 2017, σκόραρε το τελευταίο γκολ στην εντός έδρας νίκη με 3-0 εναντίον της Ξάνθης, για το πρώτο σκέλος της φάσης των 16 του κυπέλλου 2017-18.

Παραπομπές

Εξωτερικοί σύνδεσμοι 

   
   

Βραζιλιάνοι ποδοσφαιριστές
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές 2. Μπουντεσλίγκα
Ποδοσφαιριστές Α.Ε. Λάρισας
Ποδοσφαιριστές Ηρακλή Θεσσαλονίκης
Ποδοσφαιριστές Ντενίζλισπορ
Ποδοσφαιριστές Πανσερραϊκού
Ποδοσφαιριστές Απόλλων Καλαμαριάς
Ποδοσφαιριστές ΟΦΗ
Ποδοσφαιριστές Άιντραχτ Μπράουνσβαϊγκ
Ποδοσφαιριστές Σπορτ Κλουμπ ντο Ρεσίφε
Ποδοσφαιριστές ΚΡ Βάσκο ντα Γκάμα
Ποδοσφαιριστές Εθνικής Βραζιλίας ανδρών Κ20
Ξένοι ποδοσφαιριστές στην Ελλάδα
Ποδοσφαιριστές ΑΟ Χανίων-Κισσαμικού
Ποδοσφαιριστές Σούπερ Λιγκ 2 Ελλάδας
Ξένοι ποδοσφαιριστές στην Τουρκία
Ποδοσφαιριστές Πρώτης Κατηγορίας Τουρκίας
Ορθαγορία

Η Ορθαγορία (, αγγλικά: Orthagoria) ή Ορθαγορεία (, αγγλικά: Orthagoreia), ήταν μια αρχαία ελληνική πόλη της αρχαίας Θράκης, που βρισκόταν στις ακτές του Αιγαίου.

Ο Πλίνιος ο Πρεσβύτερος (Pliny the Elder) αναφέρει ότι η Ορταγουρέα (Ortagurea) (πιθανόν το ίδιο με την Ορθαγορία) ήταν η παλαιά ονομασία της Μαρώνειας, αλλά ο Στράβων τοποθετεί και τις δύο πόλεις, διαδοχικά στην περιοχή της Θράκης.

Ορισμένοι, προτείνουν ότι η Ορθογορεία ήταν η αρχαία ονομασία των Σταγείρων.

Έχουν βρεθεί διάφορα αργυρά και χάλκινα νομίσματα, τα οποία κόπηκαν από την Ορθογορεία, με την επιγραφή ΟΡΘΑΓΟΡΕΩΝ.

Η περιοχή της δεν έχει ακόμα εντοπιστεί.

Δείτε επίσης 
 Αρχαία Στάγειρα
 Μαρώνεια Ροδόπης

Παραπομπές 

Οικισμοί στην Αρχαία Θράκη
Χαμένες αρχαίες πόλεις
Ελληνικές αποικίες στην Αρχαία Θράκη
Νίκη Βόλου (ποδόσφαιρο νέων)

Οι Νέοι Αθλητές Νίκης Βόλου είναι η δεύτερη ομάδα του ποδοσφαιρικού τμήματος του Γ.Σ.Β. "Η Νίκη". Ιδρύθηκαν το 1995. Τα χρώματα των Νέων Αθλητών Νίκης είναι το μπλε και το άσπρο. Η ομάδα χρησιμοποιεί ως έδρα της το Γήπεδο Νίκης Βόλου. Οι Νέοι Αθλητές αποτελούν το "σπλάχνο" της ιστορικής Νίκης Βόλου και ουσιαστικά είναι το φυτώριο των ποδοσφαιριστών της.

Από το 2019 αγωνίζεται στην Β' κατηγορία της Ε.Π.Σ. Θεσσαλίας.

Τίτλοι 
  Β' ΕΠΣΘ (1): 2013-14
  Γ' ΕΠΣΘ (2): 2006-07, 2018-19

Η διαχρονική πορεία 
2006-07 Γ' ΕΠΣΘ : 1η θέση
2007-08 Β' ΕΠΣΘ : 5η θέση
2008-09 Α' ΕΠΣΘ : 5η θέση
2009-10 Α' ΕΠΣΘ : 16η θέση
2010-11 Β' ΕΠΣΘ : 5η θέση
2011-12 Β' ΕΠΣΘ : 5η θέση
2012-13 Β' ΕΠΣΘ : 6η θέση
2013-14 B' ΕΠΣΘ : 1η θέση
2014-15 Α' ΕΠΣΘ : 13η θέση
2015-16 Β' ΕΠΣΘ : 5η θέση 
2016-17 Β' ΕΠΣΘ (2ος όμιλος) : 9η θέση 
2017-18 Β' ΕΠΣΘ (1ος όμιλος) : 13η θέση 
2018-19 Γ' ΕΠΣΘ : 1η θέση
2019-20 Β' ΕΠΣΘ : 4η θέση
2020-21 Β' ΕΠΣΘ (1ος όμιλος) : 6η θέση

Παραπομπές 

Γ.Σ. Νίκη Βόλου (ποδόσφαιρο)
Γεράλδος της Ουαλίας

Ο Γεράλδος της Ουαλίας (λατινικά: Giraldus Cambrensis· ουαλικά: Gerallt Gymro· γαλλικά: Gerald de Barri· περί 1146 – περί 1223) ήταν ουαλο-νορμανδός αρχιδιάκονος του Μπρέκον και ιστορικός. Ως βασιλικός κλητήρας του βασιλιά και δύο αρχιδιακόνων, ταξίδεψε ευρέως και συνέγραψε εκτενώς. Και σπούδασε και δίδαξε στη Γαλλία και επισκέφθηκε τη Ρώμη αρκετές φορές, συναντώντας τον Πάπα. Είχε χριστεί υποψήφιος για αρκετές επισκοπές, αλλά τις απέρριψε με την ελπίδα να γίνει επίσκοπος του Σεντ Ντέιβιντς, αλλά απέτυχε παρά την αξιόλογη υποστήριξη. Το τελικό του αξίωμα ήταν ως αρχιδιάκονος του Μπρέκον, από το οποίο αποσύρθηκε για ακαδημαϊκή μελέτη για το υπόλοιπο της ζωής του. Πολλά από τα γραπτά του διασώζονται.

Παραπομπές

Ουαλοί ιστορικοί
Ουαλοί πολιτικοί
Συργιάννης

Ο Συργιάννης ήταν βυζαντινός αξιωματούχος, στρατιωτικός, Κουμάνος στην καταγωγή, που έζησε τα τέλη του 12ου αρχές του 13ου αιώνα.

Ήταν επίσημος Κουμάνος που εγκαταστάθηκε με τον λαό του στην Βυζαντινή Αυτοκρατορία σε αναζήτηση καλύτερης τύχης, μάλιστα ζητούσαν επανελλειμένα από τον αυτοκράτορα να τους δώσει άδεια να εγκατασταθούν σε αυτοκρατορικά εδάφη. Το όνομα του ήταν Συτζιγάν και όταν δόθηκε άδεια στον λαό του να εγκατασταθούν στην αυτοκρατορία βαπτίστηκε χριστιανός και ονομάστηκε Συργιάννης σε παραφθορά του ονόματος του. Ο Συργιάννης τιμήθηκε με τα αξιώματα του μεγάλου στρατοπεδάρχη και του μέγα δρουγγάριου (μέγας δομέστικος).

Παντρεύτηκε την Ευγενία Παλαιολογίνα Καντακουζηνή, κόρη του Πικέρνη Ιωάννη Καντακουζηνού και της Ειρήνης Παλαιολογίνας, παιδιά τους ήταν ο Συργιάννης Παλαιολόγος και η Θεοδώρα Συργιάναινα της Αρμενίας.

Παραπομπές 

Βυζαντινοί του 12ου αιώνα
Βυζαντινοί του 13ου αιώνα
Βυζαντινοί Στρατοπεδάρχες
Δομέστικοι των Σχολών
Fernsehsender Paul Nipkow

Ο Fernsehsender "Paul Nipkow" (τηλεοπτικός σταθμός Πάουλ Νιπκόφ) στο Βερολίνο της Γερμανίας ήταν ο πρώτος δημόσιος τηλεοπτικός σταθμός στον κόσμο. Μετέδιδε τα προγράμματά του από το Deutscher Fernseh-Rundfunk και λειτούργησε από τις 22 Μαρτίου 1935 έως τις 19 Οκτωβρίου 1944. Ο σταθμός πήρε το όνομά του από τον Πάουλ Γκότλιμπ Νιπκόφ, τον εφευρέτη του δίσκου Νιπκόφ.

Ιστορία 
Παράλληλα με τα πειράματα του Τζον Λόγκι Μπερντ στο Ηνωμένο Βασίλειο, από τους Χέρμπερτ Ε. Άιβς και Τσαρλς Φράνσις Τζένκινς στις Ηνωμένες Πολιτείες, καθώς και από τον Κεντζίρο Τακαγιανάγκι στην Ιαπωνία, πρωτοπόροι της τηλεόρασης όπως οι Ντένες Μιχάλι και Μάνφρεντ φον Αρντέν οργάνωσαν πειραματικές τηλεοπτικές μεταδόσεις στο Βερολίνο το 1928. Την ίδια χρονιά, η Telefunken παρουσίασε πρωτότυπο τηλεοπτικό δέκτη κατά τη διάρκεια της βιομηχανικής έκθεσης Internationale Funkausstellung. Από το 1929 προβλήθηκαν τακτικά δοκιμαστικά προγράμματα από τον πομπό Φούνκτουρμ Μπερλίν (Rundfunksender Witzleben). Η πρώτη δημόσια εκπομπή μεταδόθηκε στην Όπερα Κρολλ στις 18 Απριλίου 1934. 

Ο σταθμός εξέπεμπε μόνο μέσα και γύρω από το Βερολίνο αλλά έγινε πολύ δημοφιλής όταν κάλυψε τους θερινούς Ολυμπιακούς Αγώνες του 1936 στο Βερολίνο. Περίπου 160.000 θεατές είδαν τους Ολυμπιακούς αγώνες σε μερικές ιδιωτικές τηλεοράσεις και σε πολλούς δημόσιους τηλεοπτικούς χώρους. Η τηλεόραση χρησιμοποιήθηκε περισσότερο για ψυχαγωγία παρά για προπαγάνδα, καθώς ο Γιόζεφ Γκέμπελς προτιμούσε το ραδιόφωνο ως μέσο μαζικής ενημέρωσης. Ο βαρύς και αργός εξοπλισμός δυσκόλευε την λειτουργία και σχεδόν όλο το πρόγραμμα μεταδιδόταν ζωντανά. Από το 1942 έως το 1944 οι Γερμανοί επανίδρυσαν τον τηλεοπτικό σταθμό στο Παρίσι για τη μετάδοση προγραμμάτων στα γερμανικά και τα γαλλικά. Το 1944 ο σταθμός έκλεισε, όπως και οι περισσότερες άλλες πολιτιστικές εκδηλώσεις, ως συνέπεια της προσέγγισης των συμμαχικών στρατών στην εκστρατεία της Νορμανδίας . 

Μετά την κατάρρευση της Ανατολικής Γερμανίας το 1990, ανακαλύφθηκαν περίπου 280 κύλινδροι ταινιών 35 χιλιοστών από προγράμματα του Fernsehsender Paul Nipkow. Τα τελευταία χρόνια μεγάλο μέρος αυτού του υλικού έχει προβληθεί σε γερμανικά και διεθνή κανάλια, κυρίως από το History Channel. Στη Γερμανία το υλικό έχει χρησιμοποιηθεί για πρώτη φορά στο Televisionen im Dritten Reich («Τηλεοράσεις στο Τρίτο Ράιχ») του WDR και NDR καθώς και στο ντοκιμαντέρ του Μίκαελ Κροφτ του 1999 Das Fernsehen unter dem Hakenkreuz ("Τηλεόραση κάτω από τη σβάστικα ").

Δείτε επίσης 

 Einheits-Fernseh-Empfänger Ε1 
 Τηλεόραση στη Γερμανία 
 Ιστορία της τηλεόρασης 
 Ιστορία της τηλεόρασης στη Γερμανία 
 Haus des Rundfunks

Παραπομπές

Εξωτερικοί σύνδεσμοι 

 Fernsehsender Paul Nipkow Detailed German Wikipedia about Fernsehsender Paul Nipkow
 Fernsehen unter dem Hakenkreuz, Das Documentation: Television Under the Swastika (see on Google Video)
Γερμανικοί τηλεοπτικοί σταθμοί
Ιερά Μητρόπολις Προύσης

Η Μητρόπολη Προύσης είναι ιστορική επισκοπή της Ορθόδοξης Εκκλησίας, Μητρόπολη της Μικράς Ασίας που ανήκει στο Οικουμενικό Πατριαρχείο Κωνσταντινουπόλεως. Βρίσκεται στις ακτές της θάλασσας του Μαρμαρά και έδρα της είναι η πόλη της Προύσας (σημ. Bursa).

Ιστορικά στοιχεία
Στα πρώτα χριστιανικά χρόνια στην περιοχή έδρασαν σημαντικές θεολογικές μορφές επισκόπων όπως ο Άγιος Πατρίκιος (3ος αι.) και ο Άγιος Τιμόθεος (4ος αι.).

Η μητρόπολη αναφέρεται ήδη από το 325, ως επισκοπή της Μητρόπολης Νικομηδείας. Το 1190 έγινε ξεχωριστή Μητρόπολη και στις 6 Απριλίου 1326 κατελήφθη από τους Οθωμανούς. Το 1922, με την ανταλλαγή των πληθυσμών μεταξύ Τουρκίας και Ελλάδας, η Μητρόπολη απέμεινε χωρίς ποίμνιο και διατηρήθηκε μόνο ως τίτλος.

Είναι μια από τις Μητροπόλεις που αναγεννήθηκαν επί του Πατριάρχη Βαρθολομαίου. Το 2007, στον τίτλο του Μητροπολίτη προστέθηκε ο «υπέρτιμος και έξαρχος Βιθυνίας». Το 2012 αγοράστηκαν από το Πατριαρχείο δύο ναοί στην περιοχή των Μουδανιών και της Τρίγλιας, των Ταξιαρχών και της Παναγίας Παντοβασίλισσας, οι οποίοι είχαν ερημωθεί μετά το 1922. Η αναστήλωση τους έχει προγραμματιστεί και χειροτονήθηκε μόνιμος ιερέας. Οι λειτουργίες γίνονται κυρίως στον προτεσταντικό ναό της Προύσας αλλά τελούνται μερικές φορές και στον Ορθόδοξο ναό του Αγίου Παντελεήμονα στην Απολλωνιάδα, καθώς επίσης και σε ανακαινισμένους ναούς που λειτουργούν ως πολιτιστικά κέντρα και σε ερείπια άλλων ναών. 

Στις 19 Ιανουαρίου του 2019 (6 Ιανουαρίου με το Ιουλιανό ημερολόγιο) τελέστηκαν για πρώτη φορά τα Θεοφάνια στην Προύσα μετά το 1922. Είχε προηγηθεί Θεία λειτουργία από τον Οικουμενικό Πατριάρχη Βαρθολομαίο στον ανακαινισμένο ναό του Αγίου Βασιλείου που λειτουργεί σαν πολιτιστικό κέντρο. Σήμερα το ποίμνιο της Μητρόπολης είναι κυρίως σλαβόφωνο. Συνορεύει στον βορρά με την Μητρόπολη Νικαίας, στα δυτικά με την Μητρόπολη Νικομηδείας και στα ανατολικά με την Μητρόπολη Αγκύρας.

Δικαιοδοσία
Η Μητρόπολη Προύσης περιλάμβανε τους εξής οικισμούς:
 Προύσα
 Δεμιρδέσι
 Κελεσέν ή Καλασάνιο
 Παλλαδάρι 
 Πλατύαινος
 Τεπετζίκ
 Σουσουρλούκ 
 Μουδανιά
 Αρβανιτοχώρι
 Μεσαίπολη ή Μυσόπολη
 Νεοχώριο ή Νεοχωράκι
 Συγή 
 Τρίγλια 
 Ελιγμοί ή Ελεγμοί

Επισκοπικός κατάλογος

Υποσημειώσεις και παραπομπές

Υποσημειώσεις

Παραπομπές

Πηγές
 
 

 
Προυσης
Προύσα
Μικρασιατικός Ελληνισμός
Ζέβρα του Γκρεβύ

Η ζέβρα του Γκρεβύ (Eqqus grevyi) είναι είδος ζέβρας, (το μεγαλύτερο) που ζει στα χορτολίβαδα της Ανατολικής  Αφρικής. 

Έχει 1,5m ύψος, και μάζα 460kg. Τα θηλυκά με τα πουλάρια ζουν και αναζητούν φυτά (που αποτελούν την διατροφή τους) στα εδαφικά όρια ενός κυρίαρχου αρσενικού.

{{Ταξινομοπλαίσιο
| όνομα             = Ζέβρα του Γκρεβύ
| βασίλειο          = Ζώα (Animalia)
| συνομοταξία       = Χορδωτά (Chordata)
| ομοταξία          = Θηλαστικά ('Mammalia)
| οικογένεια        = Ιππίδες
}}

 Διάφορες με άλλα είδη ζέβρας 
Η ζέβρα του Γκρεβύ δεν είναι τόσο κοινωνική σε σχέση με άλλες ζεβρες. Ξεχωρίζει για τα στρογγυλεμένα αυτιά της, ένα σημάδι σε σχήμα V στη μύτη της και ένα μαύρο σημάδι στην κοιλιά της.

 Όνομα 
Ο βασιλιάς της Αιθιοπίας είχε δωρίσει κάποτε μερικές ζέβρες στον τότε Γάλλο πρόεδρο Ζ. Γκρεβύ από τον οποίο πήραν το όνομά τους.

 Πηγές 
 Εγκυκολπαίδεια Τα Ζώα, μια εγκυκλοπαίδεια για παιδια, εκδόσεις Πατάκη'''''

Ιππίδες
Ελληνική Κοινότητα Ιρλανδίας

Η Ελληνική Κοινότητα της Ιρλανδίας (ΕΚΙ) ιδρύθηκε το 1963 στο Δουβλίνο κυρίως από Έλληνες και Κύπριους, και το καταστατικό δημιουργήθηκε το 1964. Ο κύριος σκοπός της ήταν να φέρει σε επαφή τους Έλληνες και Κύπριους που έμεναν στην Ιρλανδία και να διατηρήσουν την Ελληνική τους ταυτότητα.

Η ΕΚΙ είναι από την ίδρυσή της μη κερδοσκοπικός οργανισμός χωρίς πολιτικό και θρησκευτικό προσανατολισμό. Το καταστατικό της έχει τροποποιηθεί τρεις φορές. Η τελευταία τροποποίηση έγινε τον Νοέμβριο του 2018.

Είναι ο μόνος επίσημος φορέας εκπροσώπησης των Ελλήνων και Κυπρίων, είναι αναγνωρισμένος από την Ελληνική και Κυπριακή πολιτεία και συνεργάζεται με τις πρεσβείες της Ελλάδας και Κύπρου στο Δουβλίνο.

Η ΕΚΙ ίδρυσε την πρώτη ελληνορθόδοξη κοινότητα στην Ιρλανδία το 1981 και η πρώτη ελληνορθόδοξη εκκλησία εγκαινιάστηκε το 1994.

Το πρώτο Ελληνικό Σχολείο της ΕΚΙ στο Δουβλίνο ξεκίνησε τη λειτουργία του το 2003 και λειτουργεί υπ την εποπετία του Ελληνικού Υπουργείου Παιδείας και Θρησκευμάτων.

Ελληνικό Σχολείο Ιρλανδίας 
Ελληνικό Σχολείο Ιρλανδίας είναι η κύρια εκπαιδευτική δραστηριότητα της Ελληνικής Κοινότητας Ιρλανδίας ΕΚΙ από το 2003.

Χρηματοδοτείται αποκλειστικά από την ΕΚΙ (συνδρομές μελών – δίδακτρα) και υποστηρίζεται από το Ελληνικό Υπουργείο Παιδείας, Έρευνας και Θρησκευμάτων (απόσπαση εκπαιδευτικού, βιβλία)

Το Τμήμα Ελληνικής Γλώσσας και Πολιτισμού αναγνωρίστηκε από το Υπουργείο Παιδείας με την απόφαση Φ816.41/903/146237/Ζ1 στις 21-11-2012

Τμήματα

·        Τμήμα Ελληνικής Γλώσσας και Πολιτισμού - Ελληνομάθεια

·        Τμήμα Αρχαίων και Νέων Ελληνικών (Modern Greek) Junior και Leaving Cert

·        Τμήματα Ενηλίκων

·        Τμήματα για Οικογένειες

·        Εξ αποστάσεως εκπαίδευση

Τμήμα Ελληνικής Γλώσσας και Πολιτισμού - Ελληνομάθεια

Το Τμήμα Ελληνικής Γλώσσας και Πολιτισμού (ΤΕΓ Ιρλανδίας)  λειτουργεί σύμφωνα με το πρόγραμμα για την Ελληνόγλωσση εκπαίδευση στη διασπορά του Ε.ΔΙΑ,ΜΕ http://www.ediamme.edc.uoc.gr/diaspora2/index.php?id=23,65,0,0,1,0

Το ΤΕΓ Ιρλανδίας είναι υπό την εποπτεία του Γραφείου Εκπαίδευση της Ελληνικής πρεσβείας στο Λονδίνο[TZ1] . www.hellenic-education.org.uk

Παραπομπές

Εξωτερικοί σύνδεσμοι 
 Επίσημη ιστοσελίδα

Ιρλανδια
Τμήμα Πολιτικής Αεροπορίας (Κύπρος)

Το Τμήμα Πολιτικής Αεροπορίας (ΤΠΑ) είναι υπηρεσία του Υπουργείου Μεταφορών, Επικοινωνιών και Έργων. Η έδρα του βρίσκεται στη Λευκωσία. 

Ο οργανισμός ιδρύθηκε το 1955.

Παραπομπές

Εξωτερικοί σύνδεσμοι 

 Τμήμα Πολιτικής Αεροπορίας 
 Τμήμα Πολιτικής Αεροπορίας  
Κυπριακή Κυβέρνηση
Κονσταντίν Γκριγκορίσιν

Ο Κονσταντίν Γκριγκορίσιν (γεννημένος στις 16 Νοεμβρίου 1965) είναι Ρώσος δισεκατομμυριούχος επιχειρηματίας και συλλέκτης έργων τέχνης από την Ουκρανία. 

Κατάγεται από τη Ζαπορίζια και έλαβε ουκρανική ιθαγένειά μόλις το 2016.  

Ο Γκριγκορίσιν γεννήθηκε στις 16 Νοεμβρίου 1965 στην Ουκρανία και σπούδασε για το μεταπτυχιακό του στο Ινστιτούτο Φυσικής και Τεχνολογίας της Μόσχας. 

Έγινε πλούσιος μεταπουλώντας μεταλλουργικά προϊόντα από την Ουκρανία στη Ρωσία στα τέλη της δεκαετίας του 1980. Είναι κύριος μέτοχος στην Energy Standard Group, η οποία κατέχει αρκετά εργοστάσια στην Ουκρανία, μεταξύ των οποίων είναι ο Σύλλογος Μηχανικής και Επιστημών Σούμι, η εταιρεία μεταφορών "Ukrrichflot" (Ουκρανικός στόλος ποταμών) και Zaporozhtransformator (ZTR). 

Την 1η Νοεμβρίου 2018, η Ρωσία επέβαλε κυρώσεις εναντίον 322 πολιτών της Ουκρανίας, συμπεριλαμβανομένου του Γκριγκορίσιν.

Προσωπική ζωή 
Ο Γκριγκορίσιν είναι παντρεμένος με την Οξάνα Γκριγκορίσινα, έχουν τρία παιδιά και ζει στη Μόσχα. Η συλλογή έργων τέχνης που κατέχει υπολογίζεται ότι αξίζει 300 εκατομμύρια δολάρια. 

Το 2017 ο The Guardian ανέφερε ότι απέκτησε την κυπριακή υπηκοότητα το 2010 μέσω ενός συστήματος «χρυσής βίζας».

Δείτε επίσης 

Σοσιαλδημοκρατικό Κόμμα Ουκρανίας (ενωμένο)

Παραπομπές 

Ολιγάρχες
Κύπριοι δισεκατομμυριούχοι
Κώστας Καδής

Ο Κώστας Καδής είναι Ελληνοκύπριος πολιτικός. Διετέλεσε Υπουργός Παιδείας και Πολιτισμού. Από το 2018 είναι Υπουργός Γεωργίας, Αγροτικής Ανάπτυξης και Περιβάλλοντος.

Βιογραφικά στοιχεία 
Ο Κώστας Καδής γεννήθηκε στη Λευκωσία στις 30 Αυγούστου 1967. Σπούδασε στο Εθνικό και Καποδιστριακό Πανεπιστήμιο Αθηνών, από το οποίο απέκτησε πτυχίο και διδακτορικό στη βιολογία. Στη συνέχεια παρακολούθησε ειδικά μεταπτυχιακά προγράμματα στο Μεσογειακό Αγρονομικό Ινστιτούτο Χανίων σε θέματα Οικολογίας του Μεσογειακού Τοπίου, στο Εθνικό και Καποδιστριακό Πανεπιστήμιο Αθηνών σε θέματα Διδακτικής των Φυσικών Επιστημών και στο Πανεπιστήμιο Κορνέλ σε θέματα Διαχείρηση Έρευνας Χρηματοδοτούμενης από το Κράτος.

Έχει εργαστεί στο Εθνικό και Καποδιστριακό Πανεπιστήμιο Αθηνών ως μεταπτυχιακός συνεργάτης και μεταδιδακτορικός ερευνητής και ως επιστημονικός σύμβουλος στο Ενάλιον Κέντρο Περιβαλλοντικής Διαχείρισης της Κυπριακής Τράπεζας Αναπτύξεως.

Διορίστηκε στο διορίστηκε στο Ίδρυμα Προώθησης Έρευνας (ΙΠΕ) το 1998. Κατείχε τις θέσεις του Λειτουργού, Λειτουργού Α΄, Επικεφαλής Τομέα και Αναπληρωτή Γενικού Διευθυντή. 

Το 2005 εργοδοτήθηκε στο Πανεπιστήμιο Frederick, όπου δημιούργησε ερευνητική Μονάδα, τη Μονάδα Διατήρησης της Φύσης, που επικεντρώθηκε σε θέματα ορθολογικής διαχείρισης των φυσικών πόρων και αειφόρου ανάπτυξης. Επιπρόσθετα, εξελέγη Κοσμήτορας της Σχολής Επιστημών της Αγωγής του πανεπιστημίου.

Έχει συγγράψει βιβλία και άρθρα δημοσιευμένα σε επιστημονικά περιοδικά και πρακτικά συνεδρίων ή σε βιβλία, ερευνητικές εκθέσεις και μελέτες σε θέματα αειφόρου ανάπτυξης, περιβαλλοντικής διαχείρισης, διαχείρισης φυσικών πόρων, διατήρησης της βιοποικιλότητας και περιβαλλοντικής εκπαίδευσης.

Είναι νυμφευμένος με την Μαρίνα Μιχαηλίδου-Καδή και έχει μία κόρη και ένα υιό.

Πολιτική διαδρομή 
Στις 16 Ιουλίου 2007 διορίστηκε Υπουργός Υγείας στην Κυβέρνηση Τάσσου Παπαδόπουλου, θέση στην οποία παρέμεινε έως τις 28 Φεβρουαρίου 2008.

Την περίοδο 2008-2014 διετέλεσε πρόεδρος της Τεχνικής Επιτροπής για το Περιβάλλον. η οποία ασχολείτο με τα περιβαλλοντικά θέματα σχετικά με την επίλυση του Κυπριακού.

Στις 14 Μαρτίου 2014 διορίστηκε Υπουργός Παιδείας και Πολιτισμού στην κυβέρνηση Νίκου Αναστασιάδη 2013, θέση στην οποία παρέμεινε έως τις 28 Φεβρουαρίου 2018. Την 1η Μαρτίου 2018 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Νίκου Αναστασιάδη 2018.

Παραπομπές

Πηγές 

|-

|-

|-

Κύπριοι πανεπιστημιακοί
Υπουργοί Γεωργίας, Αγροτικής Ανάπτυξης και Περιβάλλοντος (Κύπρος)
Υπουργοί Παιδείας και Πολιτισμού (Κύπρος)
Υπουργοί Υγείας (Κύπρος)
Κυβέρνηση Τάσσου Παπαδόπουλου 2003
Κυβέρνηση Νίκου Αναστασιάδη 2013
Κυβέρνηση Νίκου Αναστασιάδη 2018
Άγιος Μωυσής ο Αιθίοπας

Ο Άγιος Μωυσής ο Αιθίοπας είναι Άγιος της ορθόδοξης εκκλησίας. Ο Άγιος ήταν σκλάβος κάποιου κτηματια αλλά κατάφερε να ξεφύγει. Σύντομα βρέθηκε με μια συμμορία κακοποιών, και καθώς ήταν μεγαλόσωμος και δυνατός έγινε αρχηγός τους. Κάποτε, κυνηγημένος από τα όργανα της εξουσίας,αποφάσισε να  μετανοήσει και να  βαπτίστει  χριστιανός ενω εγκαταστάθηκε στην έρημο, για να γίνει ασκητής, αλλάζοντας ριζικά τον τρόπο ζωής του. Τελικά βασανίστηκε από βαρβάρους επιδρομείς και παρέδωσε το πνεύμα του στον Κύριο.

Παραπομπές 

Άγιοι της Ορθόδοξης Εκκλησίας
Ακρόπολις ΙΦ

Η Ακρόπολις ΙΦ (σουηδικά: Akropolis IF) είναι σουηδικός ποδοσφαιρικός σύλλογος που εδρεύει στην Στοκχόλμη. Ιδρύθηκε από Έλληνες μετανάστες το 1968. 

Ο σύλλογος πήρε το όνομά του από την Ακρόπολη Αθηνών και στο σήμα απεικονίζεται ο Παρθενώνας.

Ιστορικό 
Η Ακρόπολις είναι αθλητικός σύλλογος που ιδρύθηκε στην Στοκχόλμη την άνοιξη του 1968. Το τμήμα καλαθοσφαίρισης ξεκίνησε το φθινόπωρο του 1968 και ακολούθησε το ποδόσφαιρο τμήμα την άνοιξη του 1969. Οι δραστηριότητες για τους νέους ξεκίνησαν το 1975. 

Ο σύλλογος είχε στενές σχέσεις με άλλους ποδοσφαιρικούς συλλόγους της Στοκχόλμης, όπως η AΪK Στοκχόλμης και η Μπρομαποϊκάρνα, ωστόσο και οι δύο συνεργασίες έχουν τερματιστεί. 

Το 1987, η Ακρόπολις προβιβάστηκε για πρώτη φορά στην 3η Κατηγορία. Το 2006 προβιβάστηκε στη 2η Κατηγορία, όπου έμεινε μέχρι το 2012. Το 2014, η Ακρόπολις προβιβάστηκε στην 1η Κατηγορία. Ως πρωτοεμφανιζόμενη στην 1η κατηγορία, εξασφάλισε μία θέση στα προκριματικά για την άνοδο στη Σούπερεταν στο τελευταίο αγώνα της εναντίον της ΙΦΚ Λούλεο.

Το 2019 , ο σύλλογος κατάφερε να τερματίσει στην πρώτη θέση της 1ης κατηγορίας του Βορρά. Με αυτό τον τρόπο κέρδισε και το εισιτήριο της ανόδου στην Σουπερετάν.

Προσωπικό

Εξωτερικοί σύνδεσμοι 

 Akropolis IF

Σημειώσεις 

Ποδοσφαιρικές ομάδες Σουηδίας
Ιδρύσεις ποδοσφαιρικών ομάδων το 1968
Αθλητικοί σύλλογοι διασποράς
Μαχαιροβγάλτης (ταινία)

Η Μαχαιροβγάλτης είναι ελληνοκυπριακή δραματική ταινία του 2010 που σκηνοθέτησε ο Γιάννης Οικονομίδης.

Πλοκή 
Μετά το θάνατο του πατέρα του, ο Νίκος μετακινείται από την Πτολεμαΐδα στην Αθήνα. Ο θείος του προσφέρει τρόφιμα και καταφύγιο ενώ αρχίζει να φροντίζει τα σκυλιά του. Μόνος σε ένα απομονωμένο προάστιο, φέρεται στη ρουτίνα της δυστυχίας του, μέχρι τη στιγμή που η σχέση του με τη θεία του αλλάζει τα πάντα.

Ηθοποιοί 
 Στάθης Σταμουλακάτος ως Νίκος 
 Βαγγέλης Μουρίκης ως Αλέκος 
 Μαρία Καλλιμάνη ως Γωγώ 
 Γιάννης Βουλγαράκης ως φίλος του Νίκου 
 Γιάννης Αναστασάκης ως μεθυσμένος 
 Νικόλ Δριζή ως ερωμένη του Νίκου 
 Κωνσταντίνος Σιραδάκης ως Σερβιτόρος (ως Κώστας Συραδάκης)

Παραπομπές

Εξωτερικοί σύνδεσμοι 
  

Ελληνόφωνες ταινίες
Κυπριακές ταινίες
Ταινίες του 2010
Κυπριακή Νοηματική Γλώσσα

Η Κυπριακή Νοηματική Γλώσσα είναι η νοηματική γλώσσα της Κύπρου. Φαίνεται να είναι μια μείξη της αμερικανικής νοηματικής γλώσσας και της ελληνικής νοηματικής γλώσσας και δεν είναι ακόμη πλήρως ανεπτυγμένη γλώσσα. Η ελληνοκυπριακή κοινότητα κωφών χρησιμοποιεί κατά κύριο λόγο την Ελληνική Νοηματική Γλώσσα (η τουρκοκυπριακή κοινότητα κωφών χρησιμοποιεί την τουρκική νοηματική γλώσσα).

Παραπομπές 

Γλώσσες της Κύπρου
Νοηματικές γλώσσες
Π.Σ. Ελευθεριακός

Ο Ποδοσφαιρικός Σύλλογος Ελευθεριακός ιδρύθηκε το 2013. Τα χρώματα του Ελευθεριακού είναι το μαύρο και το πορτοκαλί. Η ομάδα χρησιμοποιεί ως έδρα της το γήπεδο της Πορταριάς. Αγωνίζεται στην Β' ΕΠΣ Θεσσαλίας.

Ιστορικό 
Ο Ελευθεριακός ιδρύθηκε από ανθρώπους με αγάπη για το ποδόσφαιρο και συνειδητή αντίσταση σε κάθε τι καταπιεστικό, από ανθρώπους που φαινομενικά τους ένωσε η μπάλα αλλά επί της ουσίας τους συνδέει ο δρόμος και η συμμετοχή στους κοινωνικούς αγώνες. Ο Ελευθεριακός την σεζόν 2013-14 έκανε την "παρθενική" του εμφάνιση συμμετέχοντας στο πρωτάθλημα της Β' κατηγορίας της ΕΠΣΘ, στην οποία παραμένει μέχρι σήμερα, και τερμάτισε στην 11η θέση με 12 βαθμούς. Την σεζόν 2014-15 τερμάτισε στην 9η θέση με 9 βαθμούς. Την σεζόν 2015-16 τερματίζει στην 12η θέση με 16 βαθμούς. Την σεζόν 2016-17 τερματίζει στην τελευταία θέση του 1ου ομίλου της Β' ΕΠΣΘ με 13 βαθμούς. Την σεζόν 2017-18 τερματίζει ψηλά στην βαθμολογία σε σύγκριση με τις προηγούμενες χρονιές και με την μεγαλύτερη βαθμολογική συγκομιδή, στην 5η θέση με 41 βαθμούς του 1ου ομίλου της Β' ΕΠΣΘ. Την σεζόν 2018-19 τερματίζει στην 10η θέση με 19 βαθμούς.

Πορεία της ομάδας 
2013-14 Β' ΕΠΣΘ : 11η θέση
2014-15 Β' ΕΠΣΘ : 9η θέση
2015-16 Β' ΕΠΣΘ : 12η θέση
2016-17 Β' ΕΠΣΘ (1ος όμιλος) : 12η θέση
2017-18 Β' ΕΠΣΘ (1ος όμιλος) : 5η θέση
2018-19 Β' ΕΠΣΘ : 10η θέση

Παραπομπές 

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Α.Σ. Ιωλκός

Ο Αθλητικός Σύλλογος Ιωλκός είναι ελληνικός αθλητικός σύλλογος που εδρεύει στον Βόλο. Έχει έδρα το Δημοτικό Γήπεδο Πορταριάς. Ιδρύθηκε το 1976. Αυτή την στιγμή αγωνίζεται στα πρωταθλήματα της ΕΠΣ Θεσσαλίας.

Αθλητικοί σύλλογοι Μαγνησίας
Α.Ε. Μακρινίτσας

Η Αθλητική Ένωση Μακρινίτσας είναι ελληνικός αθλητικός σύλλογος που δραστηριοποιείται στον Βόλο και ειδικά στην Μακρινίτσα Μαγνησίας. Ιδρύθηκε το 1994 και έχει έδρα το Δημοτικό Γήπεδο Πορταριάς. Αγωνίζεται στην Β' τοπική κατηγορία της Ε.Π.Σ. Θεσσαλίας.

Αθλητικοί σύλλογοι Μαγνησίας
Ποδοσφαιρικές ομάδες Ελλάδας
Πέσο Κούβας

Το πέσο (, κωδικός ISO 4217: CUP, μερικές φορές ονομάζεται "εθνικό νόμισμα" ή στα ισπανικά moneda nacional) είναι ένα από τα δύο επίσημα νομίσματα που χρησιμοποιούνται στην Κούβα, ενώ το άλλο είναι το μετατρέψιμο πέσο (κωδικός ISO 4217: CUC, συχνά ονομάζεται δολάριο στην ομιλούμενη γλώσσα). Επί του παρόντος η αναλογία είναι 25 CUP ανά 1 CUC.

Οι περισσότεροι κρατικοί εργάτες στη Κούβα λαμβάνουν τους μισθούς τους σε εθνικά πέσο, αλλά κάποιοι λαμβάνουν μέρος του μισθού τους σε μετατρέψιμο πέσος. Τα καταστήματα που πωλούν βασικά είδη όπως φρούτα και λαχανικά δέχονται γενικά μόνο εθνικά πέσος. "Τα καταστήματα δολαρίων" πωλούν τα υπόλοιπα. Η λέξη "πέσος" μπορεί να αναφέρεται σε κάθε είδος χρήματος.

Τα κουβανικά μετατρέψιμα πέσος έχουν 25 φορές μεγαλύτερη αξία, αλλά αυτό δεν εξαλείφει εντελώς τη σύγχυση για τους τουρίστες. Δεδομένου ότι τα αγαθά που αγοράζονται σε εθνικά πέσος έχουν κυβερνητικές τιμές, οι τουρίστες μερικές φορές συγχέονται με τιμές που φαίνονται "πολύ φτηνές". Τα σκληρά πέσος (CUC) διακρίνονται είναι εύκολα από τα εθνικά (CUP), καθώς τα κέρματα CUC έχουν οκταγωνικό σχήμα στο εξωτερικό χείλος του γύρου. Η μόνη εξαίρεση σε αυτό είναι το πιο κοινό κέρμα σε CUP, το 1 πέσος που έχει επίσης αυτό το οκταγωνικό σχήμα. Επίσης, τα νομίσματα σε CUC παρουσιάζουν μνημεία και τα χαρτονομίσματα σε CUP έχουν πορτρέτα.

Παραπομπές 

Οικονομία της Κούβας
Λήμματα που περιέχουν κείμενο στα ισπανικά
Νομίσματα
Πίτερ Άρνο

Ο Πίτερ Άρνο (Peter Arno, γεννημένος Curtis Arnoux Peters, Jr., Νέα Υόρκη, ΗΠΑ, 8 Ιανουαρίου 1904 – 22 Φεβρουαρίου 1968) ήταν Αμερικανός δημιουργός κόμικς και μουσικός. Απόφοιτος του Πανεπιστημίου του Yale, εργάσθηκε αρχικά ως σχεδιαστής για μία κινηματογραφική εταιρεία πριν αναλάβει να φιλοτεχνεί εικονογραφημένες ιστορίες στο πολύ-περιοδικό «The New Yorker» δημιουργώντας συνολικά 99 εξώφυλλα από το 1925 έως το θάνατό του, καθορίζοντας, εν πολλοίς ο ίδιος, τη φυσιογνωμία του περιοδικού και επηρεάζοντας, μέσω αυτού, την κουλτούρα των αναγνωστών της Νέας Υόρκης.  Ήταν νυμφευμένος από το 1927 με Lois Long, δημοφιλή συντάκτρια υπεύθυνη για θέματα μόδας, με την οποία απέκτησε μία κόρη  (1928). Χώρισαν, ωστόσο,  δύο χρόνια μετά (1930) κι ο Άρνο έκανε δεύτερο γάμο στα 1935, αυτή τη φορά με τη Mary Livingston Lansing, όμως και αυτός ο γάμος του τερματίσθηκε στα 1939. Τότε ο Άρνο αποσύρθηκε σε μία φάρμα έξω από τη Νέα Υόρκη, ασχολούμενος με διάφορα χόμπι. Πέθανε από εμφύσημα σε ηλικία 64 ετών και ενταφιάστηκε στο Κοιμητήριο Kensisco της Valhalla, προαστίου της Ν. Υόρκης. Το 2015 ο εκπρόσωπος του περιοδικού, Roger Angell, χαρακτήρισε τον Άρνο σαν την πρώτη ιδιοφυΐα του εντύπου. Τον Απρίλιο του 2016 ο εικονογράφος του New Yorker, Michael Maslin, εξέδωσε τη βιογραφία του Άρνο, με τίτλο: «Peter Arno: The Mad Mad World of The New Yorker's Greatest Cartoonist » που κυκλοφόρησε από τις εκδόσεις «Regan Arts».

Παραπομπές

Αρνο Πιτερ
Ελληνοαυστραλιανές σχέσεις

Οι Ελληνοαυστραλιανές σχέσεις είναι οι διμερείς σχέσεις μεταξύ της Ελλάδας και της Αυστραλίας. Οι σχέσεις μεταξύ των δύο κρατών είναι στενές και οι χώρες ήταν σύμμαχοι τόσο στο Β' Παγκόσμιο Πόλεμο, όσο και στον Πόλεμο της Κορέας. Κατά τη διάρκεια του Β 'Παγκοσμίου Πολέμου, οι αυστραλιανές δυνάμεις συμμετείχαν στη Μάχη της Ελλάδας εναντίον των Γερμανών και στη Μάχη της Κρήτης. Υπάρχει μια μεγάλη ελληνική κοινότητα στην Αυστραλία (που χρονολογείται από τη δεκαετία του 1950 και τη δεκαετία του 1960). Κάθε χώρα έχει πρεσβεία στην πρωτεύουσα της άλλης. Η Ελλάδα έχει επίσης γενικά προξενεία στο Σίδνεϊ, τη Μελβούρνη και την Αδελαΐδα, καθώς και ένα προξενείο στο Περθ, επίτιμα γενικά προξενεία στο Μπρίσμπεϊν και το Ντάργουιν, καθώς και επίτιμα προξενεία στο Νιουκάστλ και το Χόμπαρτ. Και οι δύο χώρες είναι πλήρης μέλη του Οργανισμού Οικονομικής Συνεργασίας και Ανάπτυξης.

Ιστορία

Κατάλογος διμερών επισκέψεων 
Έχουν πραγματοποιηθεί οι ακόλουθες κρατικές επισκέψεις:  

 Μάρτιος 1955, ο πρωθυπουργός της Αυστραλίας Ρόμπερτ Μένζις επισκέφθηκε την Ελλάδα.  
 Ιούνιος 2002, ο Πρόεδρος της Ελλάδος Κωνσταντίνος Στεφανόπουλος επισκέφθηκε την Αυστραλία. 
 Ιουλίου 2002, ο πρωθυπουργός της Αυστραλίας Τζον Χάουαρντ επισκέφθηκε την Αθήνα. 
 Απριλίου 2005, ο πρωθυπουργός της Αυστραλίας Τζον Χάουαρντ επισκέφτηκε την Ελλάδα. 
 Μάιος 2007, ο Πρωθυπουργός της Ελλάδας Κώστας Καραμανλής και η Υπουργός Εξωτερικών της Ελλάδας Ντόρα Μπακογιάννη και αντιπροσωπεία ελληνικών αξιωματούχων και μέσων ενημέρωσης επισκέφθηκαν την Αυστραλία

Κατάλογος διμερών συνθηκών και συμφωνιών 
23 ελληνοαυστραλιανές διμερείς συμφωνίες που καλύπτουν την έκδοση, τη φορολογία, το εμπόριο, τον πόλεμο και τις συνέπειές του, την κοινωνική ασφάλιση και άλλα θέματα έχουν συμφωνηθεί μεταξύ των δύο χωρών. 

2 συμφωνίες εκκρεμούν:  

 Διμερής Συμφωνία Κοινωνικής Ασφάλισης
 Διμερής συμφωνία Ελλάδας-Αυστραλίας για τις Διακοπές με Δικαιώματα Απασχόλησης

Οικονομικές και εμπορικές σχέσεις 

Οι διμερείς οικονομικές σχέσεις μεταξύ των δύο χωρών βρίσκονται σε πολύ χαμηλό επίπεδο και υπάρχουν σημαντικές διακυμάνσεις του όγκου των συναλλαγών. Σύμφωνα με στοιχεία της Εθνικής Στατιστικής Υπηρεσίας της Ελλάδας, ο συνολικός όγκος των συναλλαγών μεταξύ των δύο χωρών αυξήθηκε κατά 34,05% φτάνοντας τα 143,228 εκατομμύρια ευρώ.

Δείτε επίσης 

 Διεθνείς σχέσεις της Ελλάδας 
 Διεθνείς σχέσεις της Αυστραλίας 
 Ελληνοαυστραλοί 
 Αυστραλοί στην Ελλάδα 
 Ελληνοαυστραλιανό Συμβούλιο Επιχειρηματικότητας 
 Κατάλογος Ελλήνων πρεσβευτών στην Αυστραλία

Εξωτερικοί σύνδεσμοι 

 Υπουργείο Εξωτερικών και Εμπορίου της Αυστραλίας σχετικά με τη σχέση με την Ελλάδα 
 Αυστραλιανή πρεσβεία στην Αθήνα 
 Υπουργείο Εξωτερικών της Ελλάδας σχετικά με τη σχέση με την Αυστραλία  
 Ελληνική πρεσβεία στην Καμπέρα 
 Γενικό προξενείο στο Σίδνεϊ  
 Ελληνικό προξενείο στο Περθ  
 Επιχειρηματικό Συμβούλιο της Αυστραλίας

Σημειώσεις 

Αυστραλια
Ελλαδα
Ψευδείς ειδήσεις

Τα ψευδονέα ή ψευδείς ειδήσεις ή πλαστές ειδήσεις (γνωστά και ως fake news),  είναι ένα είδος κίτρινου τύπου ή προπαγάνδας που γίνεται με σκόπιμη παραπληροφόρηση ή με φάρσες που διαδίδονται με παραδοσιακά μέσα μαζικής ενημέρωσης ή με τα μέσα κοινωνικής δικτύωσης. Η διασπορά ψευδών ειδήσεων προκαλείται συχνά από δημοσιογράφους που πληρώνουν πηγές πληροφοριών, μια αμφιλεγόμενη πρακτική που ονομάζεται πληρωμένη δημοσιογραφία. Οι ειδήσεις τελικά συχνά αναστέλλονται ως παραπληροφόρηση, αλλά περιστασιακά καταφέρνουν να φθάσουν μέχρι τα παραδοσιακά μέσα μαζικής ενημέρωσης.

Τα ψευδονέα γράφονται και δημοσιεύονται συνήθως με σκοπό να παραπλανήσουν, προκειμένου να βλάψουν έναν οργανισμό, ένα νομικό ή φυσικό πρόσωπο, ή και για οικονομικά ή πολιτικά οφέλη, συχνά χρησιμοποιώντας τίτλους με εντυπωσιασμό, ή εξ ολοκλήρου κατασκευασμένους για την αύξηση της αναγνωσιμότητας. 

Η σημασία των ψεύτικων ειδήσεων έχει αυξηθεί στον σύγχρονο πολιτικό βίο. Για τα μέσα μαζικής ενημέρωσης, η δυνατότητα προσέλκυσης επισκεπτών στους ιστοτόπους τους είναι απαραίτητη για τη δημιουργία εσόδων από διαφημίσεις μέσω διαδικτύου. Εάν δημοσιεύσουν μια ιστορία με ψευδές περιεχόμενο θα προσελκύσουν χρήστες, προς όφελος των διαφημιζομένων και θα βελτιώσουν τις αξιολογήσεις. Η εύκολη πρόσβαση στα έσοδα από διαφημίσεις μέσω διαδικτύου, η αυξημένη πολιτική πόλωση και η δημοτικότητα των μέσων κοινωνικής δικτύωσης, κυρίως το Facebook News Feed, έχουν εμπλακεί στη διάδοση ψευδών ειδήσεων που ανταγωνίζονται με νόμιμες ειδήσεις. Εχθρικοί κρατικοί παράγοντες έχουν επίσης εμπλακεί στη δημιουργία και διάδοση ψευδονέων, ιδίως κατά τη διάρκεια των εκλογών.

Τα ψευδονέα υπονομεύουν τη σοβαρή κάλυψη των μέσων ενημέρωσης και δυσκολεύουν τους δημοσιογράφους να καλύπτουν σημαντικές ειδήσεις. Μια ανάλυση από την BuzzFeed διαπίστωσε ότι τα 20 κορυφαία ψευδονέα σχετικά με τις προεδρικές εκλογές στις ΗΠΑ το 2016 και διαδόθηκαν περισσότερο στο Facebook από τις 20 κορυφαίες ιστορίες εκλογών από 19 μεγάλα μέσα μαζικής ενημέρωσης. Οι ανώνυμες ιστοσελίδες που φιλοξενούν ψευδονέα και στερούνται γνωστούς εκδότες έχουν επίσης επικριθεί, επειδή δυσχεραίνουν ακόμα περισσότερο τη δίωξη για τη δυσφήμηση.

Ο όρος χρησιμοποιείται επίσης μερικές φορές για να θέσει σε αμφισβήτηση νόμιμες ειδήσεις που εκφράζουν μία αντίθετη πολιτική άποψη. Ο Ντόναλντ Τραμπ κατά τη διάρκεια και μετά την προεκλογική του εκστρατεία και την εκλογή του, διάπλασε τον όρο ψευδονέα «fake news» με αυτή την έννοια όταν τον χρησιμοποίησε για να περιγράψει την αρνητική κάλυψη του ιδίου. Εν μέρει, ως αποτέλεσμα της χρήσης του όρου από τον Τραμπ, ο όρος έχει εξεταστεί ολοένα και περισσότερο και τον Οκτώβριο του 2018 η Βρετανική κυβέρνηση αποφάσισε ότι δεν θα χρησιμοποιεί πλέον τον όρο επειδή είναι ένας "κακώς καθορισμένος και παραπλανητικός όρος που συγκρίνει μια ετερόκλητη κατηγορία ψευδών πληροφοριών, από αυθεντικό σφάλμα έως ξένες παρεμβάσεις στις δημοκρατικές διαδικασίες".

Πηγές 

Διαδίκτυο
Σχέσεις Γεωργίας-Ελλάδας

Οι σχέσεις Ελλάδας-Γεωργίας είναι οι διμερείς σχέσεις μεταξύ της Ελλάδας και της Γεωργίας. Και οι δύο χώρες καθιέρωσαν διπλωματικές σχέσεις σε επίπεδο πρεσβειών στις 20 Απριλίου 1992. Οι Έλληνες είναι παρόντες στη Γεωργία από την αρχαιότητα. Υπήρχαν ελληνικές αποικίες στη σημερινή Γεωργία κατά την αρχαιότητα.

Επίσης, υπάρχει ένας μεγάλος αριθμός Ποντίων Ελλήνων στη Γεωργία (μεταξύ 15.000 και 25.000), αν και αυτός είναι σημαντικά χαμηλότερος από ότι μέχρι τις αρχές της δεκαετίας του 1990, όταν πολλοί Ελληνογεωργιανοί άρχισαν να μεταναστεύουν στην Ελλάδα ή στη νότια Ρωσία.

Λόγω των ισχυρών πολιτιστικών, θρησκευτικών και πολιτικών δεσμών μεταξύ των δύο χωρών, η Ελλάδα και η Γεωργία διατηρούν άριστες διπλωματικές σχέσεις. Οι σχέσεις αυτές ήταν πάντα ισχυρές τόσο συναισθηματικά όσο και ιστορικά.

Δείτε επίσης 

 Διεθνείς σχέσεις της Γεωργίας 
 Διεθνείς σχέσεις της Ελλάδας

Εξωτερικοί σύνδεσμοι 

 Υπουργείο Εξωτερικών της Γεωργίας σχετικά με τη σχέση με την Ελλάδα 
 Γεωργιανή πρεσβεία στην Αθήνα 
 Ελληνικό Υπουργείο Εξωτερικών για τη σχέση με τη Γεωργία  
 Ελληνική πρεσβεία στην Τιφλίδα 

 
Ελλαδα
Γεωργια
Σχέσεις Ελλάδας-Ισπανίας

Οι σχέσεις Ελλάδας-Ισπανίας είναι οι διμερείς σχέσεις μεταξύ της Ελλάδας και της Ισπανίας. Και οι δύο χώρες είναι μέλη της Ευρωπαϊκής Ένωσης, του ΝΑΤΟ, του Οργανισμού για την Ασφάλεια και τη Συνεργασία στην Ευρώπη, του ΟΟΣΑ, της Ένωσης για τη Μεσόγειο και των Ηνωμένων Εθνών.

Ιστορία 

Στην αρχαιότητα, τμήματα της μεσογειακής ακτής της Ισπανίας αποικίστηκαν από Έλληνες (Εμπόριο και Ρόζες, Χιρόνα, και πιθανώς Σαγούντο και Ντένια κοντά στη Βαλένθια). Στα τέλη του Μεσαίωνα, τμήματα της Ελλάδας ήταν υπό την Αραγωνική κυριαρχία (το Δουκάτο των Αθηνών και το Δουκάτο Νέων Πατρών). Ο Αναγεννησιακός ζωγράφος Δομήνικος Θεοτοκόπουλος (γνωστός ως El Greco) ήταν ελληνικής καταγωγής, όπως και η βασίλισσα Σοφία της Ισπανίας. Ένας άλλος πολιτιστικός δεσμός μεταξύ των δύο χωρών είναι η Εβραϊκή κοινότητα των Σεφαρδίτων της Ελλάδας, ιδιαίτερα οι Εβραίοι της Θεσσαλονίκης, οι οποίοι παραδοσιακά μιλούσαν ισπανοεβραϊκά. Και οι δύο χώρες είναι οι πόρτες της Ευρώπης και μοιράζονται τον ίδιο Ελληνολατινικό ή Μεσογειακό πολιτισμό, μαζί με την Ιταλία και την Πορτογαλία.

Κατάλογος διμερών συμφωνιών 
Οι ακόλουθες είναι οι υπάρχουσες συμφωνίες μεταξύ των χωρών. 

 Συμφωνία επιστημονικής και τεχνολογικής συνεργασίας (1972) 
 Συμφωνία Αεροπορικής Συνεργασίας (1975) 
 Συμφωνία για την Αποφυγή της Διπλής Φορολογίας Εισοδήματος ή Κεφαλαίου (2000).

Κατάλογος διμερών επισκέψεων  

 6-7 Φεβρουαρίου 2006: επίσκεψη του υπουργού Εξωτερικών της Ισπανίας, Μιγκέλ Άνγκελ Μορατίνος, στην Αθήνα 
 10 Ιουλίου 2008: επίσκεψη του Πρωθυπουργού της Ισπανίας, Χοσέ Λουίς Ροδρίγκεθ Θαπατέρο, στην Αθήνα

Μόνιμες διπλωματικές αποστολές 
 Η Ελλάδα έχει πρεσβεία στη Μαδρίτη. 
 Η Ισπανία έχει πρεσβεία στην Αθήνα.

Δείτε επίσης 
 Σοφία της Ελλάδας

Εξωτερικοί σύνδεσμοι 
 Ισπανική Πρεσβεία στην Αθήνα, Ελλάδα (Embajada de España en Atenas, Ελλάδα)  
 Πρεσβεία της Ελλάδας στη Μαδρίτη, στην Ισπανία (στα ελληνικά και στα ισπανικά) 
 Embajada de España en Atenas, Ελλάδα | Κελάδημα 
 Ελλάδα Διμερείς σχέσεις με την Ισπανία 
 Ελληνικές αποστολές στην Ισπανία

Σημειώσεις 

Ισπανια
Ελλαδα
Άρτα (Μαγιόρκα)

Η Άρτα (Artà) είναι πόλη και ένας από τους 53 ανεξάρτητους δήμους των Ισπανικών Βαλεαρίδων της νήσου Μαγιόρκας. Η μικρή αυτή πόλη είναι η διοικητική έδρα αυτού του δήμου Λέβα (Llvant).

Πληθυσμός 
Το 2008, ή Άρτα είχε πληθυσμό 7.113 κατοίκων σε 140 τ.χλμ. Αυτό ισοδυναμεί με 50,9 κατοίκους ανά τ.χλμ. Το 2006, το ποσοστό των αλλοδαπών ήταν 13,2% (890), εκ των οποίων Γερμανοί ήταν το 3,9% (262). Το 1991, υπήρχαν επίσης 136 αναλφάβητοι στο δήμο. 1,292 είναι οι κάτοικοι που δεν είχαν εκπαίδευση, 1.675 είχαν μόνο απολυτήριο δημοτικού σχολείου και 1.210 είχαν απολυτήρια λυκείου. Οι επίσημες γλώσσες είναι η καταλανική και η ισπανική (καστιλιάνικη). Η καταλανική διάλεκτος που ομιλείται στο νησί είναι γνωστή ως Mallorquí.

Εξωτερικοί σύνδεσμοι
 

Γεωγραφία των Βαλεαρίδων Νήσων
5η Λεωφόρος (Νέα Υόρκη)

Η 5η Λεωφόρος είναι σημαντική οδική αρτηρία στο δήμο του Μανχάταν στη Νέα Υόρκη. Βρίσκεται βόρεια από το πάρκο Ουάσινγκτον Σκουέαρ στο Γκρίνουιτς Βίλατζ στη δυτική 143η οδό στο Χάρλεμ. Θεωρείται ένας από τους πιο ακριβούς και κομψούς δρόμους στον κόσμο.

Ιστορία 

Αρχικά ήταν μια στενότερη οδός, ωστόσο μεγάλο μέρος της Πέμπτης Λεωφόρου νότια του Σέντραλ Παρκ διευρύνθηκε το 1908, θυσιάζοντας τα φαρδιά πεζοδρόμια της, για να φιλοξενήσει την αυξανόμενη κίνηση. Τα κεντρικά τμήματα έχουν γίνει εμπορικά, αλλά ήταν σε μεγάλο βαθμό μια κατοικημένη περιοχή μέχρι τις αρχές του 20ου αιώνα. Το πρώτο εμπορικό κτίριο στην Πέμπτη Λεωφόρο ανεγέρθηκε από τον Μπέντζαμιν Άλτμαν, ο οποίος αγόρασε το γωνιακό κομμάτι στη βορειοανατολική γωνία της 34ης οδού το 1896 και κατεδάφισε το «Μαρμάρινο Παλάτι» του αντίπαλου Α.Τ. Στιούαρτ. Το 1906 το πολυκατάστημά του, B. Altman and Company, κατέλαβε ολόκληρο το μπλοκ μπροστά του. Το αποτέλεσμα ήταν η δημιουργία μιας υψηλής εμπορικής περιοχής που προσέλκυσε τις μοντέρνες γυναίκες και τα πολυτελή καταστήματα που επιθυμούσαν να τις εξυπηρετήσουν. Το κυριότερο κατάστημα Lord & Taylor βρίσκεται ακόμα στην 5η Λεωφόρο, κοντά στο Εμπάιρ Στέιτ Μπίλντινγκ και τη Δημόσια Βιβλιοθήκη της Νέας Υόρκης . 

Στη δεκαετία του 1920, οι πύργοι κυκλοφορίας έλεγχαν σημαντικές διασταυρώσεις από την 14η έως την 59η οδό.

Παραπομπές 

Νέα Υόρκη
Ρεϊνόσα

Η Ρεϊνόσα () είναι πόλη και δήμος στο βόρειο τμήμα της πολιτείας Ταμαουλίπας του Μεξικού.

Η πόλη βρίσκεται στη νότια όχθη του ποταμού Ρίο Γκράντε, ακριβώς απέναντι από τα σύνορα του Μεξικού με τις Ηνωμένες Πολιτείες.

Με απογραφή του 2013, η πόλη είχε 672.183 κατοίκους.

Ιστορία 
Η Ρεϊνόσα ιδρύθηκε στις 14 Μαρτίου του 1749 από Ισπανούς κατακτητές. Η πόλη έλαβε το καθεστώς της πόλης το 1926 από την κρατική κυβέρνηση. Η πόλη ιδρύθηκε με το όνομα "Villa de Nuestra Señora de Guadalupe de Reinosa". Μετονομάστηκε σε Ρεϊνόσα ως φόρο τιμής στην ομώνυμη πόλη στην Ισπανία, τη γενέτειρα του Ισπανού Αντιβασιλέα Viceroy de Güemes y Horcasitas.

Μεταξύ 1846 και 1848, η πόλη καταλήφθηκε από τις στρατιωτικές δυνάμεις των Ηνωμένων Πολιτειών.

Σύγχρονη ιστορία 
Η Ρεϊνόσα εκτείνεται σε 3.156,34 τετραγωνικά χιλιόμετρα, που αντιπροσωπεύει το 3,7% της πολιτείας Ταμαουλίπας. Σήμερα είναι η θέση πολλών δορυφορικών εταιρειών των ΗΠΑ που δραστηριοποιούνται για να επωφεληθούν από τα χαμηλά ποσοστά εργασίας και για βιομηχανικούς σκοπούς.

Στις 18 Σεπτεμβρίου του 2012, μια έκρηξη σε βενζινάδικο σκότωσε 30 άτομα ενώ 46 άτομα τραυματίστηκαν. Ο διευθυντής της εταιρίας που αντιπροσώπευε το βενζινάδικο είπε: «δεν υπάρχουν στοιχεία που να αποδεικνύουν ότι πρόκειται για εσκεμμένο συμβάν ή για κάποιο είδος επίθεσης».

Το 2017, περιγράφτηκε ως ένα σημαντικό κέντρο για τον Μεξικανικό Πόλεμο κατά των ναρκωτικών, με αποτέλεσμα να συμβούν αρκετά τρομοκρατικά συμβάντα χωρίς όμως απώλειες η τραυματισμένους.

Κλίμα 
Η Ρεϊνόσα έχει ένα περίπου άνυδρο κλίμα (Κλιματική ταξινόμηση Κέππεν) με μικρούς, ήπιους χειμώνες και ζεστά καλοκαίρια. Οι χειμώνες είναι ήπιοι και υγροί, με υψηλότερο 22 ° C και χαμηλότερο 11 ° C, αν και οι θερμοκρασίες μπορούν να πέσουν κάτω από τους 10 ° C. Τα καλοκαίρια είναι ζεστά με μέση θερμοκρασία 30 ° C τον Ιούλιο και οι θερμοκρασίες μπορούν να ξεπεράσουν τους 40 ° C οποιαδήποτε στιγμή από τον Μάιο μέχρι τον Αύγουστο. Η μέση ετήσια βροχόπτωση είναι 452 χιλιοστά, ενώ το μεγαλύτερο μέρος συγκεντρώνεται τους καλοκαιρινούς μήνες.

Παραπομπές 

Πόλεις του Μεξικού
Η παρέλαση

Η Παρέλαση είναι θεατρικό έργο της Λούλας Αναγνωστάκη. Αποτελεί το τρίτο μέρος της τριλογίας Η Τριλογία της Πόλης, με την οποία η Αναγνωστάκη εμφανίστηκε για πρώτη φορά στο ελληνικό κοινό. Παρουσιάστηκε για πρώτη φορά στην σκηνή το 1965, από το Θέατρο Τέχνης του Καρόλου Κουν, σε σκηνοθεσία του Κουν.

Οι χαρακτήρες του έργου είναι δύο, ένα κορίτσι και ένα αγόρι, η Ζωή και ο Άρης, που είναι αδέλφια.

Πλοκή
Ένα δωμάτιο αποτελεί τον μοναδικό σκηνικό χώρο του έργου, όπου δύο αδέλφια, η Ζωή και ο Άρης, ζουν απομονωμένα. Μοναδική τους επικοινωνία με τον έξω κόσμο αποτελεί ένας φεγγίτης. Από το παράθυρο αυτό κάποια στιγμή παρακολουθούν πλήθος ανθρώπων να συγκεντρώνεται στην γειτονική πλατεία, υποθέτοντας ότι πρόκειται για την προετοιμασία κάποιας παρέλασης. Οι σκέψεις τους όμως θα διαψευστούν από την πορεία των γεγονότων, όταν το πλήθος αυτό θα εισβάλει απρόσμενα στην ζωή τους.

Η Παρέλαση είναι ένα δράμα δωματίου, μια αλληγορία που πραγματεύεται την έννοια της απομόνωσης ως μέσο προστασίας, την τραυματική μνήμη και κυρίως τις σχέσεις ιδιωτικής και δημόσιας σφαίρας και τον τρόπο που αυτές οι σχέσεις διαμορφώνουν το άτομο.

Θεατρικές Παραστάσεις 

Κατάλογος βασικών πληροφοριών ελληνικών θεατρικών παραστάσεων του έργου "Η Παρέλαση".

Παραπομπές

Παρέλαση
Χρήστος Γιούσης

Ο Χρήστος Γιούσης (Βόλος, 8 Φεβρουαρίου 1999) είναι Έλληνας ποδοσφαιριστής που αγωνίζεται ως μέσος στην Παναχαϊκή με δανεισμό από την ΑΕΚ.

Καριέρα

ΑΕΚ 
Στις 21 Αυγούστου 2017, ο Γιούσης υπέγραψε πενταετές συμβόλαιο με την ΑΕΚ, που θα διαρκέσει μέχρι το καλοκαίρι του 2022.  Στις 11 Δεκεμβρίου 2017, έκανε το ντεμπούτο του στην Σούπερ Λίγκα με νίκη εντός έδρας 3-2 επί της Κέρκυρας ως αναπληρωματικός.

Πλατανιάς 
Στις 31 Ιανουαρίου 2020, ο Γιούσης δόθηκε ως δανεικός στον Πλατανιά.

Παναχαϊκή 
Στις 5 Οκτωβρίου 2020, ο Γιούσης δόθηκε ως δανεικός για μια σεζόν στην Παναχαϊκή Γ.Ε.

Στατιστικά καριέρας

Μέχρι 2021

Τίτλοι

Συλλογικοί
ΑΕΚ
  Πρωτάθλημα Ελλάδας (2018)

Παραπομπές

Εξωτερικοί σύνδεσμοι 

 

Έλληνες ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Αθλητικής Ένωσης Κωνσταντινουπόλεως